דניז אונדף

**דניז אוּנְדַף** (בגרמנית: **Deniz Undav**; נולד ב-19 ביולי 1996 בפארל שבגרמניה) הוא כדורגלן גרמני המשחק בעמדת החלוץ בקבוצת שטוטגרט מהבונדסליגה ובנבחרת גרמניה.

## קריירת מועדונים

### קריירה מוקדמת
אונדף החל את הקריירה המקצוענית שלו ב-TSV הבלסה, בקבוצת המילואים של איינטרכט בראונשווייג וב-SV מפן מהליגות הנמוכות בגרמניה. בחודש אפריל 2020 פורסם כי אונדף יעזוב את SV מפן בתום עונת .

### רויאל אוניון סן ז'ילואז
לאחר סיום חוזהו ב-SV מפן, חתם אונדף על חוזה לשלוש עונות ברויאל אוניון סן-ז'ילואז מהליגה הבלגית השנייה. ב-13 במרץ 2021, בעונתו הראשונה במועדון, סיימה רויאל אוניון סן-ז'ילואז במקום הראשון בליגה, והבטיחה את העפלתה לליגת העל הבלגית, כשאונדף מבקיע 17 שערים ב-26 הופעות ליגה.

ב-25 ביולי 2021 ערך אונדף את הופעת הבכורה שלו בליגת העל הבלגית, בניצחון 3–1 על אנדרלכט, במסגרת המחזור הראשון לעונת . ב-21 בנובמבר הבקיע לראשונה בקריירה רביעייה, בניצחון 7–1 על אוסטנדה במסגרת המחזור ה-15 בליגה. בחצי העונה הראשונה שלו במועדון ערך 25 הופעות ליגה, בהן הבקיע 18 שערים.

ב-31 בינואר 2022 חתם אונדף על חוזה לארבע עונות וחצי בברייטון אנד הוב אלביון מהפרמייר ליג. אך הוא הושאל בחזרה לרויאל אוניון סן-ז'ילואז עד לתום עונת . אותה סיים כמלך השערים בליגה, עם 26 שערים, ואף נבחר לכדורגלן השנה בבלגיה.

### ברייטון אנד הוב אלביון
לאחר סיום העונה בבלגיה שב אונדף לברייטון אנד הוב אלביון, וערך הופעת בכורה בקבוצה ב-7 באוגוסט 2022, בניצחון 2–1 על מנצ'סטר יונייטד במסגרת מחזור הפתיחה של עונת 2022/2023 בפרמייר ליג. ב-24 באוגוסט כבש אונדף את שער בכורה שלו בברייטון בניצחון 3–0 על פורסט גרין במסגרת גביע הליגה. בליגה לעומת זאת, אונדף לא הצליח לכבוש עד המחזורים האחרונים של העונה, ב-29 באפריל 2023 כבש אונדף את שער הבכורה שלו בפרמייר ליג ואף השלים צמד בניצחון 6–0 על וולבס ובמהלך חודש מאי הוא כבש בשלושה משחקים נוספים. ואת עונתו הראשונה בברייטון הוא סיים עם 8 שערים ב-30 הופעות בכל המסגרות.

### שטוטגרט
בחלון ההעברות של קיץ 2023 הושאל אונדף מברייטון לשטוטגרט מהבונדסליגה. ב-16 בספטמבר 2023 ערך אונדף הופעת בכורה בקבוצה ובבונדסליגה ואף בישל שער בניצחון של שטוטגרט 3–1 על מיינץ. ב-30 בספטמבר כבש אונדף את שער הבכורה שלו בשטוטגרט ובבונדסליגה, 6 דקות לאחר שעלה מהספסל ואף השלים צמד בניצחון 2–0 על פ.צ. קלן. באוקטובר אונדף כבר הפך לשחקן הרכב בקבוצה, ובהמשך הוכתר לשחקן החודש בבונדסליגה פעמיים, בחודשים נובמבר 2023 וינואר 2024, והפך לאחד השחקנים המשמעותיים בקבוצה שסיימה את העונה במקום השני בטבלה והעפילה לליגת האלופות. כשאונדף סיים את העונה כסגן מלך שערי הקבוצה עם 19 שערים ב-33 הופעות בכל המסגרות. לאחר עונת הבכורה המוצלחת, ב-9 באוגוסט 2024, חתם אונדף על חוזה קבוע ל-3 שנים בשטוטגרט, ששילמה תמורתו לברייטון על פי הדיווחים כ-30 מיליון אירו. ב-17 בספטמבר ערך אונדף הופעת בכורה במפעלים האירופים, ואף כבש שער בכורה בהפסד 1–3 לריאל מדריד במסגרת שלב הליגה של ליגת האלופות. ב-24 במאי 2025 בישל אונדף את השער השני וכבש את השער השלישי בניצחון של שטוטגרט 4–2 בגמר הגביע הגרמני על ארמיניה בילפלד, וזכה בתואר הקבוצתי הראשון שלו. ואת עונת 2024/2025 הוא סיים עם 13 שערים ב-38 הופעות בכל המסגרות. 

## קריירה בינלאומית
במרץ 2024 זומן אונדף לראשונה לסגל נבחרת גרמניה, לקראת צמד משחקי הידידות נגד צרפת והולנד. ב-23 במרץ 2024 ערך אונדף את הבכורה שלו בנבחרת בניצחון 2–0 על צרפת. נכלל בסגל נבחרת גרמניה ליורו 2024. אך שותף במהלך הטורניר רק פעם אחת ל-7 דקות בניצחון 2–0 על הונגריה בשלב הבתים. ב-10 בספטמבר 2024 כבש אונדף את שערו הראשון בנבחרת בתיקו  2–2 נגד נבחרת הולנד במשחק ידידות.

## תארים

### קבוצתיים
**שטוטגרט**
* הגביע הגרמני: 2024/2025

### אישיים
* מלך השערים בליגת העל הבלגית: 2021/2022
* כדורלגן השנה בבלגיה: 2021/2022
* שחקן החודש בבונדסליגה: נובמבר 2023, ינואר 2024
## קישורים חיצוניים

## הערות שוליים

קטגוריה:כדורגלנים גרמנים
קטגוריה:כדורגלנים כורדים
קטגוריה:חלוצי כדורגל גרמנים
קטגוריה:כדורגלני רויאל אוניון סן-ז'ילואז
קטגוריה:כדורגלני ברייטון אנד הוב אלביון
קטגוריה:כדורגלני שטוטגרט
קטגוריה:כדורגלני נבחרת גרמניה
קטגוריה:כדורגלני יורו 2024
קטגוריה:גרמנים ממוצא טורקי
קטגוריה:גרמנים שנולדו ב-1996